Ummu Kulthum bint Muhammad
Articles with hCards
No local image but image on Wikidata

Umm Kulthūm bint Muḥammad (  ) (  zuwa 630) ta kasance ‘yar Annabi Muhammadu ta uku a mata, a wurin matarsa ta farko Khadija bint Khuwaylid .

Musulunta 
An haife ta a Makka, mai yiyuwa ita ce ta biyar a cikin 'ya'yansu shida.  An daura mata aure a shari'ance kafin watan Agusta shekara ta 610 ga Utaybah ibn Abi Lahab, amma ba a take auren ba.   Ta kasance tana zaune tare da iyayenta lokacin da Muhammadu ya fara ayyana kansa a matsayin annabi, kuma Umm Kulthum ta musulunta jim kadan bayan mahaifiyarta ta yi.  

Bayan Muhammadu ya gargadi Abu Lahab kan wutan jahannama a shekara ta 613, Abu Lahab ya gaya wa Utaybah cewa ba zai sake magana da shi ba, har sai dai in ya saki Ummu Kulthum, don haka sai ya yi.  Dan uwanta na wurin uwa mai suna Hind ibn Abi Hala ya tambayi Muhammad, me ya sa ka raba Ummu Kulthum da Utaybah? Muhammad ya amsa da cewa, Allah bai bar ni in aurar da ita ga wanda ba zai shiga Aljanna ba. 

Muhammad ya bar Makka a watan Satumba shekara ta 622. Ba da dadewa ba Zaidu bn Haritha ya kawo wa Ummu Kulthum da 'yar uwarta Fatima umarnin su  bi babansu  Madina .  Baffansu Al-Abbas ya dora su akan rakumi; amma suna tafiya sai Huwayrith bn Nuqaydh ya buge dabbar soboda ta jefar da su a kasa.  Sai dai Ummu Kulthum da Fatima sun isa Madina lafiya.   Muhammad ya tuna da harin kuma, lokacin da ya yi nasara a Makka a shekarar 630, ya yanke wa Huwayrith hukuncin kisa.

Aure na biyu 
Bayan rasuwar 'yar uwarta Ruqayya ta bar Uthman a mai takaba, sai ya auri Ummu Kulthum. An daura auren bisa doka a watan Agusta/Satumba shekara ta 624,   amma ba su zauna tare ba sai Disamba. Auren basu haihu ba.   

A shekarar 650 'yan tawaye sun fito a jihohin Masar da Iraki. A shekara ta 655 wasu gungun miyagu na Masar sun yi tattaki zuwa Madina, wurin zama na hukumar khalifa. Usman kuwa ya kasance mai sulhuntawa, sai ‘yan tawayen suka koma Masar. Amma ba da dadewa ba, wasu gungun 'yan tawaye suka yiwa Usman kewaye a gidansa, kuma bayan an shafe kwanaki da dama ana gwabza fada, aka kashe shi.

Mutuwa 
Ummu Kulthum ta rasu a watan Nuwamba/Disamba shekara ta 630.   Mahaifinta ya yi sallar jana'izarta cikin hawaye; sai Ali da Usama bn Zaid da Abu Talha suka ajiye gawar.   Muhammad ya ce, da ina da 'ya'ya mata guda goma, da na aurar da su duka ga Usman.  An san Uthman da Dhu al-Nurayn ("Ma'abucin fitilu biyu") domin an yi imani da cewa babu wani mutum da ya taba auren 'ya'ya mata biyu na Annabi.

Ra'ayin Shi'a goma sha biyu 
Bayanan ‘ yan Shi’a na baya-bayan nan ba su dauke ta a matsayin ‘yar Muhammadu ta gaskiya ba; suna daukar Fatima kaɗai a matsayin diyarsa tilo. A wajen mafi yawan ‘yan Shi’a da Ahlus-Sunnah, ruwayoyin da suka tabbatar da haka ba su inganta ba.

Duba kuma 

 'Ya'yan Muhammadu
 Fatimah
 Sahabban Annabi
 Zainab Bint Muhammad

Manazarta